
Ο Αντιδήμαρχος Δημήτρης Θεοδωρίδης στην ‘’Ημέρα Άρτου’’ της 71ης
 Α.Μ. Ταξιαρχίας ‘’Πόντος’’  
Η θρεπτική αξία του ψωμιού, οι τεχνικές παρασκευής του και η θέση του στο πατροπαράδοτο ελληνικό τραπέζι αλλά και στον Στρατό, ως στοιχείο διατροφής αλλά και τόνωσης του ηθικού για τα στελέχη των Ενόπλων Δυνάμεων, αποτέλεσαν το αντικείμενο ενημερωτικής εκδήλωσης της 71ης Αερομεταφερόμενης Ταξιαρχίας ‘’Πόντος’’ στο στρατόπεδο Χατζηιωάννου της Νέας Σάντας για τον εορτασμό της 16ης Οκτωβρίου, Παγκόσμιας Ημέρας Τροφίμων και Άρτου.
Η ‘’Ημέρα Άρτου’’, την οποία παρακολούθησαν, μαζί με τους αξιωματικούς και τους οπλίτες και μαθητές σχολικών μονάδων της περιοχής, συνδυάστηκε με μάθηση για την βασική πηγή ενέργειας της ελληνικής διατροφής αλλά και με την προσφορά αρτοσκευασμάτων στους παριστάντες, φτιαγμένων στο κινητό στρατιωτικό αρτοποιείο εκστρατείας του στρατοπέδου  
Την εκδήλωση τίμησε με την παρουσία του από τον Δήμο Κιλκίς ο Αντιδήμαρχος Δημήτρης Θεοδωρίδης. 
